**Vabatahtliku motivatsiooniaudit**

*Allpool on erinevad väited vabatahtlikkuse kohta. Palun tõmba ring ümber sobilikule variandile, kusjuures:*

1. *Ei ole üldse nõus*
2. *Ei ole nõus*
3. *Nii ja naa*
4. *Nõustun*
5. *Nõustun täielikult*

*Õigeid ja valesid vastuseid ei ole, kuid vali iga väite puhul vastusevariant, mis sinu tundeid ja kogemusi vabatahtlikuna kõige enam iseloomustab*

|  |  |  |  |  |  |  |
| --- | --- | --- | --- | --- | --- | --- |
| 1 | Ma olen vabatahtlik, sest ma tunnen muret nende pärast, kel pole elus läinud nii hästi kui mul | 1 | 2 | 3 | 4 | 5 |
| 2 | Mulle on oluline, et mind kaasav ühendus hindaks mind | 1 | 2 | 3 | 4 | 5 |
| 3 | Ma olen vabatahtlik, sest mulle meeldivad sellega kaasnevad sotsiaalsed sündmused | 1 | 2 | 3 | 4 | 5 |
| 4 | Ma olen vabatahtlik, sest usun, et ma saan seda, mida ise maailmale annan ja pakun. | 1 | 2 | 3 | 4 | 5 |
| 5 | Mulle meeldib teisi (inimesi) aidata, sest ma olen ka ise olnud keerulises olukorras | 1 | 2 | 3 | 4 | 5 |
| 6 | Ma olen vabatahtlik, sest see teeb minu enesetunde heaks. | 1 | 2 | 3 | 4 | 5 |
| 7 | Ma olen vabatahtlik, sest ka minu sõbrad on vabatahtlikud | 1 | 2 | 3 | 4 | 5 |
| 8 | Ma olen vabatahtlik, sest tunnen, et sedasi saadud kontaktid on mulle tööalaselt kasulikud | 1 | 2 | 3 | 4 | 5 |
| 9 | Ma olen vabatahtlik, et saada rohkem teada sellest valdkonnast, kus ma vabatahtlikuna tegutsen | 1 | 2 | 3 | 4 | 5 |
| 10 | Ma olen vabatahtlik, et leevendada süütunnet, mida tunnen seetõttu, et mul on elus rohkem vedanud kui teistel | 1 | 2 | 3 | 4 | 5 |
| 11 | Ma olen vabatahtlik, sest muretsen siiralt oma sihtrühma heaolu pärast. | 1 | 2 | 3 | 4 | 5 |
| 12 | Mulle ei ole tähtis, et ühenduse töötajad ja teised vabatahtlikud mind austaksid | 1 | 2 | 3 | 4 | 5 |
| 13 | Ühenduse pakutavad sotsiaalsed võimalused on mulle olulised | 1 | 2 | 3 | 4 | 5 |
| 14 | Vabatahtlikuna saan seista hea selle eest, et teised inimesed ei pea elama läbi sedasama, mida mina pidin | 1 | 2 | 3 | 4 | 5 |
| 15 | Ma olen vabatahtlik, sest tunnen end sedasi hea inimesena | 1 | 2 | 3 | 4 | 5 |
| 16 | Ma olen vabatahtlik, sest mu lähedased on vabatahtlikud | 1 | 2 | 3 | 4 | 5 |
| 17 | Ma ei plaani vabatahtliku tegevuse kaudu leida endale palgalist tööd | 1 | 2 | 3 | 4 | 5 |
| 18 | Ma olen vabatahtlik, sest see annab mulle võimaluse näha paljusid asju uue/teise vaatenurga alt | 1 | 2 | 3 | 4 | 5 |
| 19 | Ma olen vabatahtlik, sest see aitab mul isiklike probleeme lahendada | 1 | 2 | 3 | 4 | 5 |
| 20 | Ma olen vabatahtlik, sest tunnen puudust kannatavatele inimestele kaasa | 1 | 2 | 3 | 4 | 5 |
| 21 | Ma ei vaja tagasisidet oma vabatahtlikule tegevusele | 1 | 2 | 3 | 4 | 5 |
| 22 | Ma olen vabatahtlik, sest saan vabatahtlikuna kasvatada oma sotsiaalset võrgustikku | 1 | 2 | 3 | 4 | 5 |
| 23 | Seostan vabatahtliku tegevuse kogemust tihti oma isikliku eluga | 1 | 2 | 3 | 4 | 5 |
| 24 | Ma olen vabatahtlik, sest tunnen end sedasi tähtsana | 1 | 2 | 3 | 4 | 5 |
| 25 | Ma olen vabatahtlik, sest jagan tuttavatega huvi kogukonnateenuste vastu | 1 | 2 | 3 | 4 | 5 |
| 26 | Ma olen vabatahtlik, sest arvan sedasi leidvat tulevikus palgalise töö võimalusi | 1 | 2 | 3 | 4 | 5 |
| 27 | Ma olen vabatahtlik, et õppida praktilise kogemuse kaudu | 1 | 2 | 3 | 4 | 5 |
| 28 | Ma olen vabatahtlik, sest et põgeneda omaenese probleemide eest | 1 | 2 | 3 | 4 | 5 |
| 29 | Ma olen vabatahtlik, sest pean oluliseks teisi aidata | 1 | 2 | 3 | 4 | 5 |
| 30 | Mulle meeldib töötada ühenduses, mis kohtleb oma vabatahtlikke ühtmoodi | 1 | 2 | 3 | 4 | 5 |
| 31 | Ma olen vabatahtlik, et sõlmida uusi tutvusi ja saada uusi sõpru | 1 | 2 | 3 | 4 | 5 |
| 32 | Vabatahtlikuks olemine aitab mul tegeleda mõne mu enda probleemiga | 1 | 2 | 3 | 4 | 5 |
| 33 | Ma olen vabatahtlik, et tunda end kasulikuna | 1 | 2 | 3 | 4 | 5 |
| 34 | Ma olen vabatahtlik, sest paljud tuttavad peavad kogukonnateenuseid tähtsaks | 1 | 2 | 3 | 4 | 5 |
| 35 | Ma olen vabatahtlik, et õppida palgatööks vajalikke oskusi | 1 | 2 | 3 | 4 | 5 |
| 36 | Ma olen vabatahtlik, et õppida suhtlema erinevate inimestega | 1 | 2 | 3 | 4 | 5 |
| 37 | Ma olen vabatahtlik, sest ükskõik, kui halvasti ma end ka ei tunneks, vabatahtlikuks olemine aitab seda unustada | 1 | 2 | 3 | 4 | 5 |
| 38 | Ma olen vabatahtlik, sest saan panustada üritusse, mis on mulle oluline | 1 | 2 | 3 | 4 | 5 |
| 39 | Ma tunnen, et on oluline saada tagasisidet oma vabatahtliku panuse kohta | 1 | 2 | 3 | 4 | 5 |
| 40 | Ma olen vabatahtlik, sest usun, et mida külvad, seda lõikad | 1 | 2 | 3 | 4 | 5 |
| 41 | Ma olen vabatahtlik, sest see hoiab mind tegevuses | 1 | 2 | 3 | 4 | 5 |
| 42 | Ma olen vabatahtlik, sest vabatahtlikuna tegutsemist peavad oluliseks ka minu lähedased | 1 | 2 | 3 | 4 | 5 |
| 43 | Ma olen vabatahtlik, et tundma õppida omaenese tugevaid külgi | 1 | 2 | 3 | 4 | 5 |
| 44 | Ma olen vabatahtlik, et ma ei tunneks end nii üksikuna | 1 | 2 | 3 | 4 | 5 |

**Hindamise juhend**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | **KOKKU** | **Mitu küsimust on vastatud** | **Keskmine punktisumma** |
| Väärtused | 1 | 11 | 20 | 29 | 38 |  |  | **/5** |  |
| Tunnustus | 2 | 12\* | 21\* | 30 | 39 |  |  | **/5** |  |
| Sotsiaalne  Suhtlus | 3 | 13 | 22 | 31 |  |  |  | **/4** |  |
| Vahetuskaup | 4 |  |  |  | 40 |  |  | **/2** |  |
| Reaktiivsus | 5 | 14 | 23 | 32 |  |  |  | **/4** |  |
| Enesehinnang | 6 | 15 | 24 | 33 | 41 |  |  | **/5** |  |
| Sotsiaalne norm | 7 | 16 | 25 | 34 | 42 |  |  | **/5** |  |
| Arenguvõimalused | 8 | 17\* | 26 | 35 |  |  |  | **/4** |  |
| Arusaamine | 9 | 18 | 27 | 36 | 43 |  |  | **/5** |  |
| Turvatunne | 10 | 19 | 28 | 37 | 44 |  |  | **/5** |  |

Audit koosneb 44 väitest, mille paikapidavust vabatahtlikud lähtuvalt endast hindama peavad. Küsimustikule vastajatel palutakse määratleda 5-punkti skaalal, kas nad on väidetega nõus või mitte. Antud audit mõõdab vabatahtliku kümmet erinevat motivatsioonitegurit ning punktid arvutatakse kokku iga teguri kohta eraldi. Mida kõrgem on punktisumma, seda olulisem on antud tegur vabatahtliku jaoks ning mida madalam, seda vähemolulisem on antud tegur. Kui kõigi 10 teguri vastused on summeeritud ja võetud keskmine, moodustub indiviidi motivatsiooniprofiil, mille alusel saab teha järeldusi vabatahtliku motivatsiooniliste vajaduste kohta.

Esimene samm. Kirjuta väidete vastuste punktisumma ülevalt alla ruudustikku. Ruudustikus olevad numbrid aitavad teil kirjutada iga väite punktisumma õigesse kasti. Kui vabatahtlik ei ole mõnele küsimusele vastanud, jätke kast tühjaks.

Teine samm.Küsimused **12**, **17** ja **21** tuleb dekodeerida. Selleks muuda vastused järgnevalt: 1 tähendab 5, 2 tähendab 4, 4 tähendab 2 ja 5 tähendab 1.

Kolmas samm**.** Liida igal real saadud punktid kokku ning kirjuta summa lahtrisse **KOKKU**. Lahtrisse **MITU KÜSIMUST ON VASTATUD** kirjuta mitmele väitele vabatahtlik on vastanud. Enamasti on see number võrdne maksimaalsete vastatud küsimuste arvuga ning jagatise vastuseks tuleb 1.

Neljas samm. Jaga lahtris **KOKKU** olev summa **MITU KÜSIMUST ON VASTATUD** veeru summaga. Saadud vastus kirjuta viimasesse lahtrisse. Tee seda iga rea kohta eraldi.

**Tulemuste kirjeldus**

*Väärtused* – Kirjeldab olukorda, kus vabatahtlikku motiveerib väljavaade toimida oma väärtushinnangute järgi ning aidata teisi. Kui vabatahtlik saab siin kõrgeid punkte, siis võib eeldada, et vabatahtliku motiveerib teiste abistamine lihtsalt abistamise pärast. Madal punktisumma tähendab seevastu seda, et aitamine iseenesest vabatahtlikku väga ei motiveeri.

*Tunnustus* ***–*** Kirjeldab olukorda, kus vabatahtlik naudib tunnustust, mida vabatahtlik tegevus talle pakub. Nad naudivad väga, kui nende oskusi ja panust märgatakse ja hinnatakse ning see innustab neid vabatahtlik olema. Kõrge punktisumma tähendab, et vabatahtlik ihaleb tunnustust, madal punktisumma viitab seevastu, et tunnustamine vabatahtlikule oluline ei ole.

*Sotsiaalne suhtlus* – Kirjeldab olukorda, kui vabatahtlik naudib sotsiaalset suhtlust, ühenduses valitsevat õhkkonda. Nad naudivad võimalust kasvatada sotsiaalset võrgustikku ja suhelda teiste inimestega. Kõrge punktisumma viitab sellele, et vabatahtlikule on vabatahtlikkuse kaudu uute sõprussuhete ja tutvuste sõlmimine oluline. Madal punktisumma jällegi viitab sellele, et tutvused ja suhtlusvõrgustik vabatahtliku jaoks oluline ei ole.

*Vahetuskaup* – Kirjeldab olukorda, kui inimene naudib vabatahtlikuna tegutsemist seetõttu, et see on õiglane vahetuskaup, mis toob kasu tulevikus. Kõrge punktisumma näitab, et vabatahtlik usub, et vabatahtlik tegevus toob tasub end kindlasti ära ning toob tulevikus kaasa palju head. Madal punktisumma näitab, et see ei ole vabatahtlikule oluline.

*Reaktiivsus -*  Kirjeldab olukorda, kus vabatahtlik tegutseb vabatahtlikuna vajadusest tegeleda või lahendada oma mineviku probleeme. Kõrge punktisumma näitab, et arusaam heast ja halvast motiveerib neid vabatahtlikuna tegutsema. Kõrge punktisumma näitab, et hea ja halva vahel tasakaalu leidmine on vabatahtlikule oluline. Madal punktisumma viitab, et minevikuprobleemide lahendamine vabatahtlikku ei köida.

*Enesehinnang* – Kirjeldab olukorda, kui vabatahtlik soovib vabatahtliku tegevuse abil tõsta oma enesehinnangut ja -väärtust. Kõrge punktisumma viitab sellele, et vabatahtlikku innustab võimalus tunda end paremini, tähtsamini, targemini. Madal punktisumma näitab, et oma enesehinnangu kasvatamine vabatahtlikku ei motiveeri.

*Sotsiaalne norm* – Kirjeldab olukorda, kus vabatahtlik tahab olla samasugune nagu tema lähedased (sõbrad, pere). Kõrge punktisumma näitab, et vabatahtlik tegutseb vabatahtlikuna ilmselt seetõttu, et paljud tema sõbrad või pereliikmed on samuti vabatahtlikud ning talle on oluline neid jäljendada. Madal punktisumma tähendab, et vabatahtlikul on vähe sõpru või pereliikmeid, kes juba vabatahtlikud on.

*Karjäär, arenguvõimalused* – Kirjeldab olukorda, kus vabatahtlikku motiveerib väljavaade saada uusi oskusi ja kogemusi valdkonnas, kus ta plaanis tulevikus endale tööd leida. Kõrge punktisumma näitab, et vabatahtlikul on suur soov saada kogemusi tuleviku tööväljavaadete parandamiseks ja/või sõlmida tulevaseks tööks vajalikke tutvusid. Madal punktisumma näitab, et tööväljavaadete parandamine ning tööalaste tutvuste sõlmimine vabatahtlikku ei motiveeri.

*Arusaamine* – Kirjeldab olukorda, kus vabatahtlik on huvitatud sellest, et end paremini mõista ning enda kohta uusi asju õppida. Võimalik, et vabatahtlik soovib õppida nende inimeste kohta, keda ta aitab või ühenduse kohta, kus ta vabatahtlik on. Madal punktisumma näitab, et arusaamise kasvatamine neid ei motiveeri.

*Turvatunne* – Kirjeldab olukorda, kus vabatahtlik püüab vabatahtlikuna pääseda negatiivsetest mõtetest enda kohta. Kõrge punktisumma näitab, et vabatahtlik tahab põgeneda omaenda halbade tunnete ja mõtete eest. Madal punktisumma viitab sellele, et vabatahtlikul pole soovi ega vajadus põgeneda iseenda halbade mõtete eest.